hu hu hu hu hu hu hu hu hu hu hu hu hu hu hu hu hu fr hu hu hu cs hu hu hu hu hu hu hu hu hu hu hu es rm hu en hu hu en es hu hu hu hu hu hu hu hu hu hu hu hu hu hu hu hu hu hu hu fr hu hu hu cs hu hu hu hu hu hu hu hu hu hu hu es rm hu en hu hu en es hu hu en hu en hu en hu hu hu hu hu hu hu hu hu hu hu hu hu hu hu hu hu fr hu hu hu cs hu hu hu hu hu hu hu hu hu hu hu es rm hu en hu hu en es en en hu hu hu hu hu hu hu hu hu hu hu hu hu es hu hu
Messziről, de egyre magasabbra – Caramellel is együtt zenéltek a gandhisok | Gandhigimi
40 érv a Gandhi mellett
2019 nov 21 | Hírek
Arany János Kollégiumi Program
40 érv a Gandhi mellett
Tehetséggel és támogató közegben szinte nincs lehetetlen – röviden összefoglalva ez volt az üzenete a pécsi Gandhi Gimnázium fenntartója által szervezett immár negyedik nagy koncertnek. A helyi Kodály Központban kedden este bemutatott produkció a Messziről magasra címet viselte, és – ahogy a korábbi előadások is – zajos sikert aratott.
– „Messziről magasra” – ezzel a címmel arra az útra utaltunk, amin egy tehetséges diák még ha egy szegény zsákfalu utolsó házából is jön, az iskolája támogatásával eljuthat egy ilyen rangos színpadra, mint amilyen a pécsi Kodály Központ – mondta a koncertet megelőző köszöntőjében a Gandhi Gimnázium, Kollégium és Alapfokú Művészeti Iskola fenntartójának ügyvezető igazgatója. Virág Bertalan szerint az intézmény tanulói számára kivételes ösztönző erőt jelent, hogy ismét együtt táncolhatnak, zenélhetnek, énekelhetnek olyan roma, illetve nem roma művészekkel, akikre példaképként tekintenek. A színpadra lépő közel 130 szereplő ráadásul nemcsak erre biztosít lehetőséget, hanem arra is, hogy a produkció bemutassa a cigány népzene fejlődésének útját, valamint hogy felhívja a figyelmet mind a konfliktusmentes együttélés, mind pedig a nagyszámú cigány/roma kulturális érték megőrzésének fontosságára.
A koncert művészeti vezetője Horváth Krisztián volt, aki egyébként a Gandhi művészeti iskoláját is vezeti; a műsorvezetői pedig az iskola diákjai, s a kivetítőn is gandhisok fotóit, rajzait láthatta a Kodály Központot ezúttal is megtöltő közönség. Az előadásban elsősorban kevésbé ismert cigány/roma népdalok csendültek fel átírt változatban, beás, lovári, illetve magyar nyelven. A gimnázium hagyományőrző együttesének, tánckarának, kórusának és művésztanárainak társaságában neves roma és nem roma származású zenészek, flamenco táncosok, ismert pécsi kórusok, autentikus roma énekesek, művészek, a populáris, valamint a komolyzene képviselői is színpadra álltak. A közönség a pécsi Bartók Béla Férfikar és VoiSingers kórus, Horváth Kornél (Kossuth-díjas) és Kovács A. Máté ütőhangszeres művészek, Balogh Noé énekes, Pirók Zsófia és Lippai Andrea flamenco táncművészek, a Zalai, valamint a Khelipeske Rom Táncegyüttes (Bobo György Rommel vezetésével) produkcióinak is tapsolhatott, s ráadásul – meglepetésvendégként – Molnár Ferenc Caramel is fellépett, még tovább emelve az est fényét és hangulatát.
Az idei, Áder János köztársasági elnök fővédnöksége alatt szervezett koncertet egy újabb színfolttal is gazdagították a szervezők: az előadás szünetében a Kodály Központ előterében az iskola fotóművészetet tanuló diákjainak munkáiból nyílt kiállítás. Az ünnepélyes eseményen a csoportot vezető Marsalkó Péter fotóművész azt mondta, hogy ezeknek a gyerekeknek különleges érzéke van a fényképezéshez, amit jól mutatnak a tárlat paravánokon sorakozó képei.
A Gandhi Gimnázium, Kollégium és Alapfokú Művészeti Iskola – együttműködésben a Nemzetiségi-Roma Módszertani, Oktatási és Kulturális Központtal (NeRok) – továbbra is várja a továbbtanulni szándékozó 8. osztályos diákokat, s igyekszik hozzájuk igazított módszerekkel, a lehetőségei szerinti legmagasabb szinten ápolni és továbbörökíteni a cigány/roma kultúrát. A fenntartójának az a célja, hogy a Gandhit minél több olyan hátrányos helyzetű, de tehetséges gyermek válassza, akiből az iskola és a tanulás segítségével új ismeretekre nyitott, ugyanakkor a hagyományaira is büszke felnőtt válhat.
Arany János Kollégiumi Program
40 érv a Gandhi mellett
Hátrányos helyzetű diákokkal is működik a digitális oktatás
Az Oktatási Hivatal bázisintézménye lett a pécsi Gandhi Gimnázium
Cigány népismereti vetélkedő – tájékoztatás
Cigány népismereti vetélkedő – versenyfelhívás
Messziről, de egyre magasabbra – Caramellel is együtt zenéltek a gandhisok
Ismét cigány/roma mesemondó verseny a Gandhiban!
Gandhi 150 – vetélkedőt és rajzpályázatot is hirdettünk
„Te magad légy a változás…”
Nyílt napok a Gandhiban!
Dizájn: Elegant Themes | Motor: WordPress
Kedves Látogató! Tájékoztatjuk, hogy a honlap felhasználói élmény fokozásának érdekében sütiket alkalmazunk. A honlapunk használatával ön a tájékoztatásunkat tudomásul veszi.Elfogadom